गोथैखौ ननिफ्राय दिहुनलांनायनि उनाव न’खरनि मानसिफोरा नखौ लिरस्रां-हस्रां, साखोन सिखोन खालामनानै दोननांगौ आरो गोथैनि जीउ एबा आत्माखौ सिबि बावनो थाखाय यग्याहुतिनि ज’गार खालामनांगौ। गोथै गारहैग्रा मानसिफोरा गोथैसालिनिफ्राय फैफिनबा जेसेबां ज’जानो हायो एसेबां ज’है अरनि खुगायाव गोदै, गोथाव, मिलौनाय आरो मोदोमफ्रु मुवाफोरजों यग्य आहुति होनानै गोथै सुबुंनि आत्मा एबा जीउखौ सिबि बावनांगौ। यग्याहुति होयोब्ला माबा-माबि सुवा-सुथि दङ’ होननानै साननाया गैया जानो आरो गिनाया गोसोनिफ्राय खारो।